mittevastavaid kujutelmi või lause kipub hoopis arusaamatuks jääma, kui algupärandit käepärast pole (algupärandis: "Tanit … arrondissait sa coupole de cuivre…"); niisama lk. 95: …..tema ihulikud hooled ei takistanud tal avalikke asju salli­mast"; lk. 253: "Määratu raskuse tõttu liikusid nad edasi pikka" (siin kõrvaldaks sõnakuju ..pikkamisi" võõriti mõistmise või aru­saamatuse ohu) j. n. e.  Seda laadi vääratuste liiki kuulub ka lk. 22 leiduv: "hakkas tema järel sammuma", kui see juba ei kuulu järgmisesse - lausa vigaselt tõlgitud lausete rühma. Ses rühmas leidub kahjuks sääraseid, mida tõlkijalt küll mitte poleks oodanud; näiteks: "Lase oma viha vallale nagu peru hobust" (pro hobune), lk. 51; "Kus (pro: kuhu?) sa lähed?" (lk. 81) j. n. e. Lauseehituselt ebakorrektsetena tunduvad laused nagu: "…läbi pronks-soomuse aukude oli märgata paljaid liikmeid, konutavad (miks mitte:  kohutavaid?) nagu sõjamasinad" (lk. 19); või (lk. 245): ,,Mullavall oli nüüd korjustega seevõrra kaetud, et seda oleks võidud arvata inimkehadest ehitatud" (pro ehitatuks?); või koguni: "Mõlemad suffeedid aga, need kuningate jäänused, konsulitest vähem tähtsad, neid valiti samal päeval kahest eri perekonnast" (lk. 86).